**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 16.02.2023, ora 08.00 – 17.02.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 17.02.2023, ora 07.00**

**RÂURI**

**Debitele au fost în general staționare,** exceptând râurile din bazinele hidrografice ale Crișurilor și cursul inferior al Mureșului, unde au fost în creștere ca urmare a cedării apei din stratul de zăpadă, evoluției formațiunilor de gheață și propagării

Debitele se situează la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste mediile multianuale lunare) pe râurile din bazinele hidrografice: Vișeu, Bârzava, bazinele superioare și mijlocii ale Jiului, Ialomiței, Bistriței, bazinul superior al Argeșului, cursurile superioare ale Sucevei şi Trotuşului și mai mici (sub 30% din normalele lunare) pe râurile din bazinele hidrografice: Rm. Sărat, Bârlad şi Jijia.

Formațiunile de gheață (gheață la mal, năboi, pod de gheață) prezente pe majoritatea râurilor din nordul, centrul şi estul ţării, au fost în diminuare, restrângere și eliminare.

Nivelurile pe râuri la stațiile hidrometrice au fost situate **sub COTELE DE ATENȚIE.**

**Debitele vor fi în general staționare,** exceptând râurile din bazinele hidrografice: Vișeu, Iza, Tur, Crișuri, bazinul superior și mijlociu al Someșului și cursul inferior al Mureșului, unde vor fi în creștere ca urmare a efectului combinat al precipitațiilor prognozate, cedării apei din stratul de zăpadă, evoluției formațiunilor de gheață și propagării.

Sunt posibile creșteri de niveluri și debite și pe alte râuri mici din zonele de deal și munte, mai ales pe cele din nordul, centrul și vestul țării, ca urmare a precipitațiilor lichide prognozate, cedării apei din stratul de zăpadă și propagării.

Formațiunile de gheață (gheață la mal, năboi, pod de gheață) prezente pe râurile din nordul, centrul şi estul ţării, vor fi în diminuare și restrângere.

**DUNĂRE**

**Debitul** la intrarea în ţară (secţiunea Baziaş) în intervalul 16.02.2023 – 17.02.2023 **a fost în scădere,** având valoarea **de** 48**00 m3/s**, sub media multianuală a lunii **februarie (5300 m3/s).**

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi în scădere (4600 m3/s).**

În aval de Porţile de Fier debitele vor fi în scădere.

**2.** **Situația meteorologică în intervalul 16.02.2023, ora 09.00 – 17.02.2023, ora 06.00**

**ÎN ŢARĂ**

**Vremea a fost predominant frumoasă,** cu valori termice, în special cele diurne, mai ridicate decât mediile climatologice în cea mai mare parte a țării (cu abateri pozitive de până la 9...11 grade în jumătatea de nord a Moldovei). Cerul a fost variabil, mai mult senin în regiunile sudice și sud-vestice, dar și cu nori stratiformi sau ceață în prima parte a zilei, pe alocuri în Transivania și sudul Moldovei, iar în a doua parte a nopții în Maramureș și la munte. Vântul a suflat slab și moderat, cu intensificări locale în a doua parte a intervalului pe crestele montane, cu rafalele ce au depășit temporar 90...100 km/h și au detrminat transport de zăpadă. Este strat de zăpadă, în general în diminuare, la munte unde la ora 20 măsura, în platformele stațiilor meteorologice, până la 200 cm în Munții Făgăraș, local în Transilvania (până la 14 cm), pe suprafețe mai restrânse în nordul și în estul Munteniei (până la 13 cm) și în Moldova (până la 6 cm) și izolat în estul Maramureșului și zona submontană din Crișana (până la 2...3 cm).

Temperaturile maxime s-au încadrat între 0 grade la Turda și 15 grade la Băile Herculane, iar la ora 06 se înregistrau temperaturi cuprinse între -11 grade la Întorsura Buzăului și 8 grade la Drobeta Turnu Severin.

*Observație: de ieri dimineață de la ora 6 au fost în vigoare 7 atenționări cod galben pentru fenomene meteorologice periculoase imediate, 2 emise de către SRPV Cluj și SRPV Sibiu și 1 de către SRPV Timișoara, SRPV Bacău și SRPV Craiova.*

**LA BUCUREŞTI**

**Vremea a fost în continuare frumoasă** și cu valori termice diurne mult mai ridicate decât mediile perioadei. Cerul a fost mai mult senin, iar vântul a suflat slab până la moderat. Temperatura maximă a fost de 11 grade la Afumați și Băneasa și de 12 grade la Filaret, iar la ora 06 se înregistrau -1 grad în Băneasa 0 grade la Filaret și 2 grade la Afumați.

**3. Prognoza meteorologică în intervalul 17.02.2023, ora 09.00 – 18.02.2023, ora 09.00**

**ÎN ŢARĂ**

**Regimul termic se va situa, în majoritatea zonelor, cu mult peste cel obișnuit** la această dată. Astfel, maximele vor fi cuprinse între 5 și 16 grade și minimele între -1 și 6 grade. Înnorările se vor accentua treptat din a doua parte a zilei în regiunile intracarpatice și la munte, iar noaptea și în restul teritoriului. Temporar va ploua în vest, centru și nord și pe arii mult mai restrânse în celelalte zone, în timp ce la munte vor fi precipitații mixte, iar cu precădere la peste 1700 m vor predomina ninsorile. Izolat vor fi cantități de apă mai însemnate. **Vântul se va intensifica treptat, îndeosebi în a doua parte a intervalului, în zona montană, cu rafale de peste 60...70 km/h, iar pe creste și de peste 90...100 km/h, unde vor fi perioade cu viscol și transport de zăpadă**, dar pe spații mai mici, cu viteze în general de 45...55 km/h și în nord-vest, centru și sud. Dimineața, pe alocuri, va fi nebulozitate joasă și ceață.

**LA BUCUREŞTI**

**Vremea va fi mult mai caldă** decât în mod normal pentru această perioadă, astfel temperatura maximă va fi de 12...14 grade, iar cea minimă de 2...4 grade. Cerul va fi variabil, mai mult noros noaptea, iar vântul va sufla slab și moderat, cu unele intensificări spre sfârșitul intervalului.

**4. Buletin nivometeorologic pentru perioada 16.02.2023 ora 20 - 17.02.2023 ora 20**

**Fenomene meteo predominante: Încălzire, mai accentuată în Carpații Occidentali și**

**Meridionali.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MARE (4)** | **RISC ÎNSEMNAT (3)** |
| **MUNŢII BUCEGI** | **RISC ÎNSEMNAT (3)** | **RISC ÎNSEMNAT (3)** |
| **Munții Țarcu-Godeanu** | **RISC ÎNSEMNAT (3)** | **RISC MODERAT (2)** |
| **Munții Parâng- Șureanu** | **RISC ÎNSEMNAT (3)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **CĂLIMANI-BISTRIȚEI- CEAHLĂU** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare** | **RISC MODERAT (2)** | **RISC MODERAT (2)** |

**Evoluția vremii în intervalul 15-16.02.2023:**

Vremea s-a încălzit față de ziua precedentă. Cerul a fost variabil, mai mult spre senin. Vântul a suflat slab și moderat, cu intensificări temporare care au depășit 70-90 km/h în zonele înalte din Carpații Meridionali, spulberând temporar zăpada. Izolat și trecător, în zonele mai joase, s-a semnalat ceață, iar pe creste, depunere de chiciură. Stratul de zăpadă a scăzut la majoritatea stațiilor meteorologice, în medie cu până la 7 cm.

**În data de 16.02.2023, la ora 14:** stratul de zăpadă de pe platformele stațiilor meteorologice măsura:

**Carpaţii Meridionali:** 200 cm la Bâlea-Lac, 142 cm la Vf. Omu, 130 cm Vf. Țarcu, 99 cm Cuntu, 64 cm la Păltiniș, 58 cm la Sinaia-1500, 54 cm la Parâng, 40 cm la Predeal, 33 cm la Fundata.

**Carpaţii Orientali:** 106 cm la Vf. Călimani, 66 cm la Vf. Lăcăuți, 49 cm la Penteleu, 48 cm la Ceahlău-Toaca, 43 cm la Bucin, 40 cm la Vf. Iezer.

**Carpaţii Occidentali:** 62 cm la Semenic, 56 cm la Stâna de Vale, 29 cm la Băișoara, 23 cm la Roșia

Montană, 18 cm la Vf. Vlădeasa.

**Prognoza vremii în intervalul 16.02.2023, ora 20:00-17.02.2023, ora 20:00:**

Cerul va fi variabil în cursul nopții, apoi ziua se va acoperi treptat dinspre nord-vest și temporar se vor semnala precipitații sub formă de ninsoare la peste 1700 m și mixte în zonele mai joase. Vântul se va intensifica treptat, îndeosebi în a doua parte a intervalului, în zona montană, cu rafale de peste 60...70 km/h, iar pe creste și de peste 90...100 km/h, unde vor fi perioade cu viscol și transport de zăpadă. Trecător se va semnala ceață, asociată izolat și cu depuneri de chiciură.

Temperaturi prognozate în intervalul 16.02.2023 ora 20 - 17.02.2023 ora 20:

**Peste 1800 m: temperaturi minime**: -7..-4 grade

**temperaturi maxime:** -4..0 grade

**Sub 1800 m: temperaturi minime:** -6..-2 grade

**temperaturi maxime: -**2..5 grade.

**Vânt la peste 2000 m:** din sector nord-vestic, cu viteze de 70-80 km/h și rafale de peste 90-100 km/h.

**Altitudinea izotermei de 0 grade:** în coborâre, de la 2200-2500 m, spre 1500-1800 m în masivele sudice și vestice și spre 800-900 m în cele nordice și estice.

**Evoluția stratului de zăpadă și a riscului de avalanșă**

**Munţii Făgăraş:** **RISC 4 - MARE**

La peste 1800 m, insolația și valorile termice mai ridicate din cursul zilei au favorizat tasarea stratului cu 7-10 cm. Zăpada cu rezistență foarte scăzută, prezentă în partea superioară a stratului, măsoară pe alocuri 20-30 cm, sub aceasta se află un strat de 30-40 cm cu rezistență de asemenea mai scăzută, dar a căror cristale au legături slabe între ele. Sub aceste straturi puțin rezistente se află o crustă mai veche de gheață, care constituie un plan de alunecare și declanșare a avalanșelor. În zonele de creastă se întâlnesc cornișe de dimensiuni considerabile și plăci mai consistente de vânt îndeosebi pe versanții sudici și vestici.

Pe văi și în zonele adăpostite se mențin depozite însemnate de zăpadă, care depășesc în unele locuri 3-4 metri. Stratul vechi, din profunzime, este format din zăpadă consolidată. Se mențin condițiile de declanșare spontană a avalanșelor de dimensiuni medii și izolat mari, prin ruperea și alunecarea stratului instabil din partea superioară sau a plăcilor de vânt, riscul declanșării avalanșelor fiind amplificat chiar și la supraîncărcări mici.

Sub 1800 m, pe fondul insolației și a temperaturilor diurne ușor pozitive, stratul de zăpadă s-a umezit ușor la suprafață, iar în condițiile unor temperaturi negative din cursul nopții se vor forma cruste de gheață la suprafață. Încălzirea vremii va determina umezirea suplimentară a stratului și îngreunarea acestuia. Pe pantele înclinate, stratul instabil de la suprafață, pe alocuri consistent, va putea aluneca peste stratul mai vechi şi stabilizat, ducând la declanșarea de avalanșe de dimensiuni medii și izolat chiar mai mari în zona 1600-1800 m. Avalanșele se pot declanșa atât spontan, dar mai ales la supraîncărcări.

**Munţii Bucegi:** **RISC ÎNSEMNAT (3)**

La peste 1800 m, stratul de zăpadă a continuat să se taseze și să se stabilizeze. Pe creste sunt formate cornișe, în zonele înalte plăci de vânt, iar pe văi și în zonele adăpostite sunt troiene mari, ce pot atinge 3-4 m. Stratul mai vechi, din profunzime, este format din zăpadă întărită, având intercalate cruste de gheață, iar spre sol, pe versanții cu orientare nordică, apar cristale fațetate și tip cupă. Pe pantele suficient de înclinate se pot declanșa spontan avalanșe de dimensiuni medii și izolat mari, prin ruperea plăcilor de vânt sau prin angrenarea stratului mai puțin rezistent de la suprafață peste straturile mai vechi, riscul fiind prezent în special la supraîncărcări ale stratului.

Sub 1800 m, temperaturile diurne pozitive și insolația vor determina în continuare umezirea stratului în partea superioară și îngreunarea acestuia. În aceste condiții stratul puțin stabil de zăpadă din partea superioară, va putea aluneca peste stratul mai vechi şi stabilizat, ducând la declanșarea de avalanșe dimensiuni mici și medii la peste 1500 m, chiar în condițiile unei supraîncărcări mici; izolat avalanșele se pot declanșa și spontan.

**Munții Țarcu-Godeanu: RISC ÎNSEMNAT (3)**

La peste 1800 m, zăpada s-a mai tasat ușor. În zona crestelor se regăsesc cornișe, pe versanți plăci

de vânt, iar pe văi și pe pantele adăpostite, depozite mai consistente. La suprafață se menține însă un strat cu rezistență redusă. Stratul mai vechi, aflat dedesubt, este format din zăpadă consolidată, care are în compoziție cristale, fine sau fațetate intercalate cu cruste de gheață.

Pe pantele suficient de înclinate se pot declanșa avalanșe de dimensiuni medii și izolat chiar mari, prin alunecarea stratului instabil de la suprafață peste straturile mai vechi, sau prin ruperea și alunecarea plăcilor de vânt din apropierea crestelor, riscul fiind amplificat la supraîncărcări.

La altitudini mai mici de 1800 m, insolația și temperaturile diurne ușor pozitive vor favoriza în continuare umezirea și tasarea stratului de la suprafață și îngreunarea acestuia. Pe pantele înclinate, stratul mai puțin stabil de la suprafață, poate aluneca peste stratul mai vechi şi stabilizat mai ales la supraîncărcări, dar izolat și spontan, ducând la declanșarea de avalanșe de dimensiuni mici și medii.

**Munții Parâng-Șureanu: RISC ÎNSEMNAT (3)**

La peste 1800 m, stratul de zăpadă s-a tasat ușor și s-a umezit la suprafață sub influența insolației și a valorilor termice diurne, mai ridicate. În partea superioară a stratului, în special pe versanții nordici, se regăsesc 40-50 cm de zăpadă cu rezistență redusă și coeziune slabă între cristale. În zonele de creastă sunt formate plăci de vânt, iar pe văi și pe pantele adăpostite sunt depozite consistente de zăpadă. Stratul mai vechi, aflat dedesubt, este format din zăpadă întărită, având intercalate cruste de gheață.

Pe pantele suficient de înclinate se pot declanșa avalanșe de dimensiuni medii și izolat chiar mari, prin alunecarea stratului instabil de la suprafață peste straturile mai vechi, sau prin ruperea și alunecarea plăcilor de vânt din apropierea crestelor, chiar și la supraîncărcări slabe, dar izolat și spontan.

La altitudini mai mici de 1800 m, stratul de zăpadă de la suprafață va continua să se umezească, prezentând risc de alunecare pe pantele cu grad de înclinare mai ridicat. Este astfel posibilă declanșarea de avalanșe de dimensiuni medii mai ales la supraîncărcări.

**Munţii Rodnei:** **RISC ÎNSEMNAT (3)**

La peste 1800 m, în partea superioară se găsește un strat de zăpadă mai puțin stabil, local consistent, peste care se va depune un strat relativ mic de zăpadă proaspătă. Pe văi și în zonele adăpostite sunt prezente depozite mai însemnate. În zonele de creastă sunt formate plăci de vânt, cele mai recente pe versanții sudici și vestici, iar pe versanții nordici și estici sunt plăci mai vechi, acoperite cu zăpadă. Stratul vechi de zăpadă, din profunzime, este compactat și stabil.

Pe pantele suficient de înclinate și pe văile unde sunt depozite mari de zăpadă, se pot declanșa avalanșe de dimensiuni medii, prin alunecarea stratului mai puțin rezistent de la suprafață sau prin ruperea plăcilor de vânt, riscul fiind prezent mai ales la supraîncărcări ale stratului.

Sub 1800 de metri, stratul de zăpadă are dimensiuni mai reduse și este parțial stabilizat. Spontan se pot produce unele curgeri și avalanșe mici de suprafață, iar pe văile unde sunt acumulări mai importante de zăpadă vor fi condiții pentru producerea unor avalanșe izolat medii la altitudini de peste 1500 m, riscul declanșării acestora fiind amplificat la supraîncărcări.

**Munţii Călimani-Bistriţei-CEAHLAU:** **RISC ÎNSEMNAT (3)**

La peste 1800 metri se regăsesc plăci de vânt pe majoritatea versanților. În unele zone, în partea superioară se găsește și un strat cu rezistență scăzută, iar pe văi și în zonele adăpostite se mențin depozitele mai însemnate de zăpadă. În profunzime stratul vechi de zăpadă este compact și întărit, cu cruste de gheață în interior. Pe pantele suficient de înclinate, în special din văile cu depozite mai mari de zăpadă, se pot declanșa avalanșe de dimensiuni medii, prin alunecarea stratului puțin stabil din partea superioară a stratului sau prin ruperea plăcilor de vânt, riscul fiind prezent în special la supraîncărcări.

La altitudini mai mici de 1800 de metri, stratul de zăpadă, care este mai consistent pe versanții vestici ai Munților Călimani și pe anumite văi cu depozite mai vechi, s-a mai tasat și consolidat ușor. Pe pantele suficient de înclinate, vor fi condiții pentru declanșarea unor avalanșe de dimensiuni mici și izolat medii la peste 1500 m, prin alunecarea stratului de zăpadă parțial stabilizat din partea superioară, peste cel vechi și compact, mai ales în condiții de supraîncărcări.

**Munţii Vlădeasa, Muntele Mare:** **RISC MODERAT (2)**

Temperaturile diurne pozitive și insolația au determinat tasarea stratului și umezirea acestuia în partea superioară. Îndeosebi pe versanții vestici și pe văile unde zăpada a fost transportată de vânt, stratul de zăpadă cu rezistență scăzută depășește 15-20 cm.

Valorilor termice relativ crescute vor determina umezirea suplimentară a stratului și îngreunarea acestuia. Pe pantele suficient de înclinate și pe văile adăpostite, unde sunt acumulările mai consistente de zăpadă, se pot declanșa avalanșe de dimensiuni mici și izolat medii, prin alunecarea stratului puțin rezistent de la suprafață peste stratul vechi și compact, sau prin ruperea și alunecarea unor plăci mai vechi de vânt formate în apropierea crestelor, riscul fiind amplificat la supraîncărcări. Unele avalanșe de topire sau curgeri, pot apărea și în mod spontan la altitudini mai joase pe fondul temperaturilor diurne ușor pozitive.

**Notă:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 15.02.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring cu următoarele indicative:**

**B-30, oras Buftea, jud. Ilfov**

**B-29, oras Otopeni, jud. Ilfov**

**B-28, com. Glina, jud. Ilfov**

**B-27, com. Afumati, jud. Ilfov**

**B-11 oras Bragadiru, jud Ilfov**

**B-10 com. Chiajna, jud. Ilfov**

**B-7 oras Magurele, jud. Ilfov**

**B-1, B-3, B-5, B-9, B-12, B-13, B-21, B-24, mun. Bucuresti**

**MS-2, mun. Targu Mures, jud. Mureş**

**AB-2, mun. Sebes, jud. Alba**

**CS-4, com. Buchin, jud. Caras Severin.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**GNM-CJ Galaţi** informează că **în data de 15.02.2023, ora 19:30, s-a produs o poluare accidentală a solului, în sector 36 Independenţa, sonda 1170 Independenţa la Parc 11 Schela, comuna Schela, jud. Galaţi, datorită unei spărturi pe conducta de transport amestec, conform notificării OMV Petrom din data de 16.02.2023, ora 08:45, fiind afectată o suprafaţă de 300 mp islaz. S-au scurs pe sol cca. 2000 litri apă sărată de zăcământ şi 300 litri ţiţei.** Au fost luat măsuri de izolare a conductei şi se intervine pentru remedierea avariei şi a terenului afectat.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 15.02.2023 – 16.02.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

**Judetul Botosani:**

- Se mentine situatia de restrictii in alimentarea cu apa pentru piscicultura la folosinta:

0.-\*+//\*/\* \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

**Judetul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**Notă:** *ANAR informează că în urma verificării la nivel naţional a lucrărilor hidrotehnice din administrarea Apelor Române (după cutremurele ce au avut loc în zilele de 13.02.2023 şi 14.02.2023), nu s-au înregistrat probleme sau efecte care să pună în pericol siguranţa în exploatare a acestora.*

Direcția Comunicare